Redaktørforening

Styremøte 2021-11-30

AJ

**Sak 2019-54: Regnskapsrapp. per 20. nov., prognose for 2021 og budsjett for 2022**

**Generelt**

I likhet med fjoråret har også 2021 vært et regnskapsmessig litt spesielt år for NR. Noe skyldes pandemien, noe skyldes flyttingen fra Rådhusgaten til Pressens Hus. Totalt kommer 2021 trolig til å gå omtrent i null, selv om det er par usikre elementer knyttet til særlig oppgjøret etter høstmøtet. NRs økonomi er under enhver omstendighet solid, med en egenkapital på drøyt syv millioner kroner, og i praksis ingen gjeld.

*Inntektene totalt* for 2021 vil bli rundt 200.000 kroner lavere enn budsjettert. Samtidig vil både *prosjektkostnadene og driftskostnadene* også ende lavere enn budsjettet. Personalkostnadene blir trolig marginalt høyere enn budsjettert.

**Regnskapsrapporten pr 20.11.2021 – prognose for året 2021**

**Inntektene** per 20. november ligger, ifølge regnskapet, nesten 400.000 kroner over budsjett. Dette gapet vil minke frem mot årsskiftet. Prognosen for året, hvor vi har tatt inn også periodiserte *kontingentinntekter* på drøyt 700.000 kroner, viser at vi vil ha kontingentinntekter tilsvarende rundt 735 årskontingenter i 2021. Det er i så fall hårfint over budsjettet. Posten *Adm vederlag* er litt usikker, men vil trolig ende i tråd med budsjett. Det vil også *Refusjon OR.* Når det gjelder *Prosjektmidler/PFF*, hvor inntektene kommer fra NRs vederlagsfond og går til delvis dekning av NRs andel av finansieringen av PFU og Pressens Offentlighetsutvalg, samt til NR kompetanse, så ligger prognosen litt under budsjettet. Det skyldes at vi kun har gjennomført to ordinære kompetansekurs i år pga pandemien og dermed heller ikke fått utbetalt fullt tilskudd fra Vederlagsfondet.

*Møteinntektene* er også i år et spesielt kapittel. Vårmøtet ble avviklet digitalt, noe som ga langt lavere inntekter enn budsjettert. Fra høstmøtet fakturerer vi i tråd med budsjettet. Det synes ikke i regnskapet, men er tatt inn i prognosen. Inntektene fra NR kompetanse, det vil si *Inntekter andre møter,* er – av grunner nevnt ovenfor – bare en brøkdel av budsjettert.

*Andre inntekter* ligger også under budsjett. Fakturering av skattebehandlingsprogrammet Taxy vil imidlertid komme inn på denne posten, og dermed bringe den noe nærmere det budsjetterte

*Viderefakturerte inntekter* gjelder primært refusjoner og utgiftsdeling i forbindelse med ulike arrangementer i samarbeid med andre medieorganisasjoner. Posten må sees i sammenheng med *Viderefakturerte kostnader* under *Prosjektkostnader.*

**Totale inntekter** per 20. november er 9.107.537 kroner. Prognosen for året tilsier samlede inntekter på i alt 10.984.531 kroner, hvilket er rundt 200.000 kroner under budsjett. Som det fremgår skyldes det primært digital avvikling av vårmøtet, samt færre kurs enn opprinnelig planlagt.

**Møte- og prosjektkostnadene** viser per 20. november et forbruk nesten nøyaktig i tråd med budsjettet for samme periode. Ved årsslutt vil vi trolig ligge mellom 50.000 og 100.000 kroner under budsjett. Bakgrunnen er først og fremst lavere utgifter enn budsjettert til NRs andel av kontingenten til Norsk Presseforbund, samt lavere *kostnader til vårmøtet* og posten *kostnader andre møter*. Til gjengjeld har vi en betydelig overskridelse på posten for *prosjekter og utredninger.* Som tidligere omtalt er en stor andel knyttet til søksmålet mot Riksadvokaten i forbindelse med spørsmålet om innsyn i dokumentene i den såkalte Welhaven-saken. Blant andre store, og ikke budsjetterte poster, er utgifter til avlevering av NRs arkiv til Riksarkivet. Vi har også en uavklart regning i forbindelse med ekstra utgifter til flyttingen, som følge av forsinket overtagelse av Pressens Hus. Det vil dessuten påløpe utgifter i forbindelse med ansettelsen av ny generalsekretær.

**Lønns- og personalkostnader** ligger per 20. november så vidt over budsjett og ender også trolig litt over det budsjetterte.

**Driftskostnadene** per 20. november, er knappe 200.000 kroner lavere enn budsjettert. Vi regner med at differansen vil minske noe, og at forskjellen mot budsjettet blir på ca. 80.000 kroner i mindreforbruk. Vi har underforbruk på et par poster, særlig *avskrivninger*, *kostnader lokaler* og *reisekostnader*, og overforbruk på et par andre. Merkostnadene slår særlig ut på posten *inventar/vedlikehold*, hvor nødvendige innkjøp i forbindelse med innflytting i Pressens hus har blitt dyrere enn budsjettert, samt *fremmede tjenester,* hvor vi har lagt vår andel av utgifter til daglig leder og resepsjon/administrasjon i Pressens Hus. For øvrig vil de fleste postene ende ganske nær det budsjetterte.

**Totale kostnader** per 20. november er 9.512.912 kroner, På årsbasis regner vi med å ende så vidt under 11 millioner kroner, nesten nøyaktig i tråd med budsjettet.

**Årsresultatet** vil trolig ende omtrent i balanse, hvilket i så fall er et par hundre tusen dårligere enn budsjettert. Det er imidlertid en viss usikkerhet knyttet til prognosen.

**FORSLAG TIL BUDSJETT 2022**

**Generelt:**

I likhet med inneværende års budsjett, er budsjettet for 2022 også forbundet med en rekke usikkerhetsfaktorer. Det gjelder nå i mindre grad spørsmål knyttet til aktivitetsnivå i lys av korona-utviklingen, men først og fremst hvordan det endelige kostnadsbildet for driften av Pressens Hus vil se ut, samt personalkostnadene.

Vi budsjetterer konservativt, og har forsøkt å ta høyde for eventualiteter. Sett i lys av at innmeldingen av nye medlemmer har vært god også gjennom 2021 tar vi imidlertid sjansen på å budsjettere tilsvarende 740 helårskontingenter. Det er ti flere enn budsjettet for 2021. Sekretariatet mener det også for neste år er riktig å justere kontingenten opp med kr 300, slik at ny kontingentsats blir kr 12.100. Det gir en økning på 2,54 prosent, altså litt lavere enn forventet lønns- og prisvekst.

På kostnadssiden har vi lagt oss på en forsiktig linje, gitt den smule usikkerhet som rår.

**Inntekter:**

*Kontingenten*:

Sekretariatet mener som sagt at det er riktig å foreta en forsiktig oppjustering av *kontingenten* med 300 kr i 2022. Det tilsvarer en økning fra 2021 til 2022 på 2,54 prosent. Alle regionforeningene har en kontingent på kr 1500 (med unntak av Oslo, som har en ekstrakontingent på kr 925). Vi foreslår ingen justering i kontingenten til regionforeningene. Foreningene har dessuten muligheten for å søke støtte til faglige arrangementer og studieturer gjennom NRs vederlagsfond.

Sett i lys av at vi de siste par årene har hatt et visst tilsig av nye medlemmer, budsjetterer vi med at samlet anslag på 740 årskontingenter. Med en økning på kr 300 i kontingenten, gir det kontingentinntekter på 8.954.000 kroner. Da inkluderer vi pensjonistkontingent på (estimert) kr. 50.000, som jo har sin identiske motpost på utgiftssiden.

*Administrasjonsvederlaget* er vi alltid litt usikre på, i og med at det er en funksjon av overføringene til Vederlagsfondet. Vi budsjetterer konservativt, med kr 150.000.

*Refusjonen fra OR* ble i 2019 økt fra 230.000 kroner til 250.000 kroner. Den hadde da stått stille siden 2014. Vi foreslår samme vederlag neste år.

*Prosjektmidlene* er foreslått økt med kr 100.000, sammenlignet med årets budsjett (som viser 45.000 kroner mindre enn hva vi faktisk søkte Vederlagsfondet om). Kontingenten til Norsk Presseforbund økte med nesten 200.000 kroner fra 2019 til 2020 på grunn av utvidelse av sekretariatet med en stilling. Vi overbudsjetterte kontingenten litt i inneværende år, men regner med at to millioner er realistisk for 2022. Tradisjonelt har Vederlagsfondet dekket to tredeler av NRs andel, men nå er den litt lavere. Vi mener at Vederlagsfondets bidrag kan økes med kr 35.000 kroner til kr 1.250.000. I tillegg søker vi om kr 85.000 til NR Kompetanse. Totalt blir det 1.335.000 kroner i *Prosjektmidler/PFF.*

*Møteinntektene* tar utgangspunkt i at både Medieleder 2022 i mai og høstmøtet i november blir avviklet som fysiske møter. Dermed har vi også regnet med inntekter i tråd med dette, og i tråd med at vi har valgt å justere prisene på de samme arrangementene opp en smule. I lys av dette budsjetterer vi som at inntektene skal dekke utgiftene, selv om sistnevnte jo også har økt de siste årene, i takt med at arrangementene har blitt mer avanserte når det gjelder teknisk avvikling. *Inntekter andre møter* er i praksis kursavgift for NR Kompetanse. Vi satser på gjennomføring av et «normalt» antall (6-10) fysiske samlinger i 2022.

**Kostnader**

Prosjektkostnader er budsjettert rundt 250.000 kroner høyere enn prognosen for inneværende år.

*Kontingent NP* er vår andel av Norsk Presseforbunds kostnader. For 2021 ble den satt til to millioner kroner, hvilket var litt i overkant av det som ble resultatet etter budsjettbehandlingen i Norsk Presseforbund. Kontingenten har gått opp de siste to årene, som følge av at PFUs sekretariat er styrket, og det må påregnes en viss økning også i 2022. Sekretariatet mener som nevnt at 1.250.000 kroner av dette bør kunne dekkes av midler fra Vederlagsfondet, og at resten finansieres gjennom kontingentmidler.

*Regionkontingenter* er overføringen av 1.500 kroner pr medlem til regionene. Det er her regnet ut fra et medlemstall på 740 medlemmer, totalt 1.110.000 kroner i 2022.

*Pensjonistkontingenter*: Etter et gammelt vedtak overfører NR alle kontingentmidler som kommer inn fra pensjonistene til seniorforeningene. Kontingenten er pt 300 kroner per år.

*NJ felleskasser* gjelder våre ”kontingenter” til Pressens Arbeidsledighetskasse og Pressens Gravferdskasse, som er et fast beløp per medlem per år. Det dreier seg om 45 kroner per medlem til Gravferdskassen (for drøyt 900 medlemmer) og 60 kroner per medlem til Arbeidsledighetskassen. Samlet utgjør det nærmere 100.000 kroner i 2022.

*Kostnader vårmøte og høstmøte* har tradisjonelt vært budsjettert ut fra at arrangementene skal være selvfinansierende. I år er kostnadene ført opp med 450.000 kroner for hvert av arrangementene, identisk med budsjetterte inntekter.

Samlede møte- og prosjektkostnader i 2022 er budsjettert til 4.955.000 kroner. Det er rundt 250.000 kroner mer enn forventet forbruk i 2021.

Lønns og personalkostnadene i 2022 er budsjettert til 400.000 kroner mer enn beregnede faktiske kostnader i inneværende år. Det er regnet inn 3 prosents lønnsvekst for sekretariatet. I tillegg er det tatt høyde for noe høyere utgifter i forbindelse med endringer i NR-sekretariatets stab.

Driftskostnader

Driftskostnadene for 2022 er budsjettert hårfint høyere enn forventet faktisk forbruk for 2021, og litt lavere enn budsjettet for 2021.

*Avskrivninger* er budsjettert noe høyere enn prognosen for 2021. Det skyldes at investeringer i felles-delen av Pressens Hus slår inn for fullt.

*Kostnader lokaler* er litt mer usikre enn ellers. Selve husleiekostnadene, inkludert renhold og strøm, har gått litt ned, sammenlignet med lokalene i Rådhusgaten, og vil trolig ende på rundt 500.000 kroner totalt. Samtidig er det andre utgifter som vi i dag ikke har som vil komme på. Det gjelder felles utgifter til driften av Pressens hus. Vi tar også høyde for enkelte uforutsette utgifter i innkjøringsfasen.

*Inventar/vedlikehold* gjelder kontorinventar og utstyr som ikke fordeles på flere år. Også neste år budsjetterer vi med kr 100.000. Da har vi lagt på litt i forhold til normalen, for å ha noe å gå på i forbindelse med innredningen i Pressens Hus. Vi har fortsatt enkelte mindre innkjøp som må gjøres.

*Fremmede tjenester* gjelder primært regnskap og revisor, hvor vi budsjetterer med samme beløp som i 2021. I tillegg har vi lagt vår andel av driften av Pressens Hus her. I 2022 vil den trolig blir på drøyt 100.000 kroner, når inntektene til PH er trukket fra og fordelt. *Kontorkostnader* omfatter blant annet kontorrekvisita, kopierings-maskiner og datatjenester. Det for tidlig å si noe sikker om fremtidige utgifter, selv om de trolig vil gå ned. For 2022 budsjetterer vi med samme nivå som prognosen for 2021.

*Aviser og faglitteratur* er også en post som vi de siste årene har kuttet i. Vi budsjetterer litt høyere enn inneværende år.Posten *reisekostnader* er budsjettert dobbelt av prognosen for 2021. Det skyldes at vi regner med at reisevirksomheten vil nærme seg normalt nivå i 2022.

Totale driftskostnader blir dermed kr 1.765.000 kroner, hvilket er så vidt høyere enn prognosen for inneværende år.

Samlede kostnader i 2022 er budsjettert til 11.570.000 kroner, hvilket er 600.000 kroner høyere enn prognosen for inneværende år. Samlede inntekter er budsjettert til 11.719.000 kroner. Det gir et budsjettert driftsresultat på 149.000 kroner, og et resultat etter finansposter på 157.000 kroner.

**Forslag til vedtak:** Regnskapsrapporten per 20. november tas til orientering. Årskontingenten for medlemskap i NR for 2022 settes til kroner 12.100, inklusive regionforeningskontingent på 1.500 kroner. Årskontingent for redaktører i mediebedrifter med mindre enn 6 millioner kroner i årsomsetning for 2020 settes til kr 6.500. Årskontingenten for studentaviser fastsettes til kr. 600 og for pensjonister til kr. 350. Sekretariatets forslag til budsjett for 2022 godkjennes.

Vedlegg: Tabelloppstilling for resultatregnskap og balanse per 2021-11-20, prognose for 2021 og budsjettforslag for 2022.

Norsk Redaktørforening – regnskapsrapport per 20. nov. 2021, prognose 2021 og budsjett for 2022

|  |  |  |  |  |  |  |
| --- | --- | --- | --- | --- | --- | --- |
|   | Virkelig | Budsjett | Avvik | Prognose | Budsjett | Budsjett  |
| **INNTEKTER** | 20.11.2021 | 20.11.2021 | 20.11.2021 | 2021 | 2021 | 2022 |
|  |  |  |  |  |  |  |
| Kontingenter |  7 963 780  |  7 581 000  |  382 780  | 8 700 000 | 8 664 000 | 8 954 000 |
| Adm. vederlag |  90 626  |  131 250  |  -40 624  | 150 000 | 150 000 | 150 000 |
| Refusjon OR |  125 000  |  218 750  |  -93 750  | 250 000 | 250 000 | 250 000 |
| Prosjektmidler / PFF |  810 000  |  1 137 500  |  -327 500  | 1 250 000 | 1 300 000 | 1 335 000 |
| Inntekter vårmøtet |  86 000  |  218 750  |  -132 750  | 86 000 | 250 000 | 450 000 |
| Inntekter høstmøtet | 0 |  393 750  |  -393 750  | 450 000 | 450 000 | 450 000 |
| Inntekter andre møter | 100 000 | 87 500 875 500-  | -87 500 | 50 000 | 100 000 | 100 000 |
| Viderefakturerte inntekter | 28 531 | 0 | 28 531  | 28 531 | 0 | 0 |
| Andre inntekter |  3 600  |  26 250  |  -22 650  | 20 000 | 30 000 | 30 000 |
| **SUM INNTEKTER** |  **9 107 537**  |  **9 794 750**  |  **-687 213**  | **10 984 531** | **11 194 000** | **11 719 000** |
|   |   |   |   |  |  |  |
| Kontingent NP |  1 830 771  |  1 750 000  |  80 771  | 1 830 771 | 2 000 000 | 2 000 000 |
| Regionkontingenter |  1 067 100  |  958 125  |  108 975  | 1 067 100 | 1 095 000 | 1 110 000 |
| Pensjonistkontingenter |  16 800  |  43 750  |  -26 950  | 50 000 | 50 000 | 50 000 |
| NJ felleskasser |  89 085  |  87 500  |  1 585  | 89 085 | 100 000 | 100 000 |
| Tiltak i handlingsplanen |  182 032  |  175 000  |  7 032  | 200 000 | 200 000 | 200 000 |
| Viderefakturerte kostnader |  28 531  |  -  |  28 531  | 28 531 | 0 | 0 |
| Kostnader vårmøte |  180 743  |  218 750  |  -38 007  | 180 743 | 250 000 | 450 000 |
| Kostnader høstmøte |  178 530  |  393 750  |  -215 220  | 500 000 | 450 000 | 450 000 |
| Kostnader andre møter |  158 908  |  262 500  |  -103 592  | 200 000 | 300 000 | 350 000 |
| Honorar u/trekk |  19 944  |  21 875  |  -1 931  | 50 000 | 25 000 | 25 000 |
| Diverse kostnader |  -  |  8 750  |  -8 750  | 10 000 | 10 000 | 10 000 |
| Pressekort |  8 556  |  13 125  |  -4 569  | 10 000 | 15 000 | 10 000 |
| Prosjekter/utredninger |  441 901  |  262 500  |  179 401  | 570 000 | 300 000 | 200 000 |
| **Sum prosjektkostnader** |  **4 202 901**  |  **4 195 625**  |  **7 276**  | **4 786 230** | **4 795 000** | **4 955 000** |
|   |   |   |   |  |  |  |
| Lønnskostnader/feriep. |  3 040 741  |  2 983 750  |  56 991  | 3 450 000 | 3 410 000 | 3 600 000 |
| Arbeidsg./pensjon |  1 040 098  |  1 010 625  |  29 473  | 1 180 000 | 1 155 000 | 1 300 000 |
| Andre personalkostnader |  59 495  |  65 625  |  -6 130  | 75 000 | 75 000 | 75 000 |
| Ref. adm. kostnader |  -225 269  |  -218 750  |  -6 519  | -250 000 | -250 000 | -125 000 |
| **Sum personalkostnader** |  **3 915 065**  |  **3 841 250**  |  **73 815**  | **4 455 000** | **4 390 000** | **4 850 000** |
|   |   |   |   |  |  |  |
| Avskrivninger |  60 050  |  105 000  |  -44 950  | 70 000 | 120 000 | 100 000 |
| Kostnader lokaler |  418 299  |  660 625  |  -242 326  | 500 000 | 755 000 | 600 000 |
| Inventar / vedlikehold |  209 510  |  87 500  |  122 010  | 230 000 | 100 000 | 100 000 |
| Fremmede tjenester |  301 929  |  218 750  |  83 179  | 350 000 | 250 000 | 350 000 |
| Kontorkostnader |  141 992  |  140 000  |  1 992  | 180 000 | 160 000 | 180 000 |
| Aviser og faglitteratur |  69 454  |  56 875  |  12 579  | 75 000 | 65 000 | 75 000 |
| Telekostnader |  35 061  |  56 875  |  -21 814  | 50 000 | 65 000 | 50 000 |
| Porto |  18 991  |  4 375  |  14 616  | 20 000 | 5 000 | 10 000 |
| Reisekostnader |  27 556  |  87 500  |  -59 944  | 50 000 | 100 000 | 100 000 |
| Deltakeravgift/konferanser |  27 800  |  43 750  |  -15 950  | 35 000 | 50 000 | 50 000 |
| Gaver og kontingenter |  86 897  |  61 250  |  25 647  | 100 000 | 70 000 | 75 000 |
| Forsikring |  1 941  |  8 750  |  -6 809  | 10 000 | 10 000 | 10 000 |
| Bankkostnader |  13 666  |  13 125  |  541  | 15 000 | 15 000 | 15 000 |
| Tap og lignende |  -18 200  |  43 750  |  -61 950  | 50 000 | 50 000 | 50 000 |
| **Sum driftskostnader** |  **1 394 946**  |  **1 588 125**  |  **-193 179**  | **1 735 000** | **1 815 000** | **1 765 000** |
|  |  |  |  |  |  |  |
| **SUM KOSTNADER** |  **9 512 912**  |  **9 625 000**  |  **-112 088**  | **10 976 230** | **11 000 000** | **11 570 000** |
| **Resultat før finans** |  **-405 375**  |  **169 750**  |  **-575 125**  | **8 301** | **194 000** | **149 000** |
|   |  |  |  |  |  |  |
| Renteinntekter |  -  |  8 750  |  -8 750  | 10 000 | 10 000 | 10 000 |
| Finanskostnader |  2 253  |  1 750  |  503  | -2500 | -2000 | -2000 |
|   |  |  |  |  |  |  |
| **RESULTAT** | **-407 628**  | **176 750** | **-584 378** | **15 801** | **202 000** | **157 000** |
| BALANSE | 20.11.2021 | 2020 | 2019 | 2018 |
|  |  |  |  |  |
| **Eiendeler** |  |  |  |  |
|  |  |  |  |  |
| **Anleggsmidler** |  |  |  |  |
| Kunst |  -  |  12 500  | 12 500 |  12 500  |
| Datautstyr |  11 919  |  22 829  | 47 179 |  39 315  |
| Pressens hus |  442 242  |  |  |  |
| Webutvikling | 1 | 1 | 1 |  24 320  |
| Bil |   |   |  |   |
| **Sum anleggsmidler** |  **454 162**  |  **35 330**  | **59 680** |  **76 135**  |
|  |  |  |  |  |
| **Omløpsmidler** |  |  |  |  |
| Kundefordringer |  71 900  |  50 550  | 220 820 |  147 863  |
| Andre fordringer/forskudd |  48 535  |  72 660  | 263 370 |  52 804  |
| Forskuddsbetalte kostnader |  227 128  |  45 320  | 47 190 |  57 345  |
| Mellomregning PS |  |  | - |  -  |
| Mellomregning VF |  40 740  |  -  | - |  -  |
| Mellomregning kopivederlag |  |  -  | - |  -  |
| Særvilkår / verdipapirer |  5 485 933  |  6 306 914  | 5 780 313 |  5 236 801  |
| Depositumskonto |  -  |  633 690  | 633 690 |  633 690  |
| Depositum Pressens hus |  510 774  |  |  |  |
| Kasse / bank |  1 498 654  |  859 006  | 744 199 |  1 101 926  |
| **Sum omløpsmidler** |  **7 883 664**  |  **7 968 140**  | **7 689 582** |  **7 230 429**  |
|  |  |  |  |  |
| **Sum eiendeler** |  **8 337 826**  |  **8 003 470**  | **7 749 262** |  **7 306 564**  |
|  |  |  |  |  |
| **Gjeld / Egenkapital** |  |  |  |  |
|  |  |  |  |  |
| Egenkapital pr 01.01 |  7 073 779  |  6 893 410  | 6 456 489 |  5 905 405  |
| Årets resultat |  -407 628  |  180 369  | 436 921 |  551 084  |
| **Egenkapital** |  **6 666 151**  |  **7 073 779**  | **6 893 410** |  **6 456 489**  |
|  |  |  |  |  |
| Langsiktig gjeld |  |  |  |  |
| Leverandørgjeld |  72 500  |  189 096  | 128 577 |  131 047  |
| Kortsiktig gjeld |  15 266  |  21 018  | 19 242 |  8 820  |
| Mellomregning OR |  61 913  |  52 413  | 55 823 |  61 423  |
| Mellomregning kopivederlag |  |  |  |  |
| Skyldig skattetrekk |  356 899  |  177 870  | 164 946 |  172 925  |
| Offentlige avgifter |  98 474  |  141 928  | 139 309 |  138 264  |
| Avsatte feriepenger |  361 668  |  347 366  | 347 955 |  337 596  |
| Periodiserte kontingenter |  704 955  |  |  |  |
| **Sum gjeld** |  **1 671 675**  |  **929 691**  | **855 852** |  **850 075**  |
|  |  |  |  |  |
| **Sum gjeld og egenkapital** |  **8 337 826**  | **8 003 470** | **7 749 262** |  **7 306 564**  |
|  |  |